༄༅། ། རྒྱལ་ཀུན་མཁྱེན་བརྩེ་ནུས་པའི་བདག་ཉིད་རྡོ་རྗེ་འཆང་རྗེ་
བཙུན་འཇིགས་མེད་འཕྲིན་ལས་རྒྱ་མཚོ་དཔལ་
བཟང་བོའི་རྣམ་ཐར་གྱི་ས་བོན་དྲང་བོའི་
གཏམ་གྱི་ཚངས་ཐིག་ཅེས་
བྱ་བ་བཞུགས་སོ། །
༄༅། །འཇིགས་མེད་མཁྱེན་བརྩེའི་དཀྱིལ་འཁོར་ཡོངས་སུ་རྫོགས། །གཞན་
ཕན་འཕྲིན་ལས་འོད་དཀར་སྣང་བའི་མཛོད། །རྒྱལ་བ་རྒྱ་མཚོའི་གསང་གསུམ་
འདུས་པའི་ངོས། །ཕན་དང་བདེ་བའི་འབྱུང་གནས་རྒྱལ་གྱུར་ཅིག །ལྷུན་གྲུབ་
འདུས་མ་བྱས་སོགས་ཡོན་ཏན་ཀུན་ལྡན་ཡང་དག་རྫོགས་སངས་རྒྱས། །བསམ་
མེད་གཉིས་མེད་རྟོག་མེད་འགོག་ལམ་རང་བཞིན་སྐྱོབ་པ་དམ་པའི་ཆོས། །ཇི་ལྟ་
ཇི་སྙེད་སོ་སོ་རང་རིག་དང་ལྡན་ཚོགས་མཆོག་དགེ་འདུན་སྡེ། །བསླུ་མེད་རིན་
ཆེན་རྣམ་གསུམ་བྱང་ཆུབ་བར་དུ་འབྲལ་མེད་སྤྱི་བོས་བསྟེན། །སྒྲིབ་བྲལ་དག་པ་
གཉིས་ལྡན་ཆོས་སྐུའི་མཁར། །ཤར་པའི་གཟུགས་སྐུའི་བཀོད་པ་རབ་འབྱམས་
ལས། །ཤཱཀྱའི་རིགས་ཀྱི་ཆུ་གཏེར་ལ་འཕོས་པ། །བཅོམ་ལྡན་མཉམ་མེད་ཤཱཀྱ་
སེངྒེར་འདུད། །ཐུབ་པའི་བསྟན་པའི་ཁུར་བསྣམས་ནས། །མཐའ་ཡས་འགྲོ་
རྣམས་སྒྲོལ་བ་ལ། །ཟླ་བྲལ་ཟབ་རྒྱས་གདམས་པའི་མཛོད། །མི་ཕམ་འཇམ་པའི་
དབྱངས་ལ་འདུད། །དབང་བོའི་ཏོག་གི་སྤྱན་སྔར་དུས་ཀྱི་མཐར། །ཡོངས་རྫོགས་

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཐུབ་བསྟན་སྤེལ་བར་དམ་བཅས་བཞིན། །ངུར་སྨྲིག་གར་མཛད་འཇམ་མགོན་
ཙོང་ཁ་བ། །ཡབ་སྲས་བརྒྱུད་པར་བཅས་པའི་བཀའ་དྲིན་དྲན། །འཇམ་དཔལ་
དབྱངས་དངོས་བཞད་པའི་རྡོ་རྗེ་སྲིད་གསུམ་མཁས་པའི་གཙུག་གི་རྒྱན།
སྐལ་བཟང་འགྲོ་ལ་ཐུབ་བསྟན་ཡང་སྙིང་གསལ་མཛད་སྨྲ་བའི་དབང་ཕྱུག་ཆེ།
རབ་འབྱམས་རྒྱལ་བ་ཀུན་ལས་བཀའ་དྲིན་ཆེས་ལྷག་སྐྱབས་མཆོག་རིམ་བྱོན་
རྣམས། །མི་ཤིག་སྙིང་གི་ཟེའུ་འབྲུར་རྟག་ཏུ་བསྟེན་ནོ་བྱང་ཆུབ་བར་དུ་སྐྱོངས།
།
།
ཐེག་མཆོག་རིགས་ཀྱི་ས་བོན་བརྩེ་ཆེན་སྙིང་རྗེའི་རླན་གྱིས་བགོས་པ་ལས་འོང་
རིན་ཆེན་བྱང་ཆུབ་སེམས་ཀྱི་རྩ་བ་བརྟན། །རླབས་ཆེན་ཚོགས་གཉིས་སྤྱོད་པའི་
ཡལ་ག་འབུམ་དུ་བཞད་པའི་རྩེ་མོར་འཇིགས་མེད་སྟོབས་བཅུའི་འདབ་འཕྲེང་
རྣམ་ཀུན་གཡུར་དུ་ཟ། །བདེན་གཉིས་ཟུང་འཇུག་གེ་སར་སྙིང་བོར་སྨིན་པས་
གསང་གསུམ་འཕྲིན་ལས་དྲི་བསུང་རྒྱ་མཚོའི་གོས་ཅན་ཀུན་དང་མཁའ་ཁྱབ་ཏུ། །
འགོག་པ་མེད་པར་སྤྲོ་བའི་བཀོད་པ་བསམ་མི་ཁྱབ་ལ་མངའ་བརྙེས་ཁྱབ་བདག་
དཔག་བསམ་ལྗོན་པའི་དབང་བོར་གུས་ཕྱག་འཚལ། །འཇགས་མེད་ཡེ་ཤེས་
ཆེན་པོས་སྲིད་རྩ་བཅད། །བརྩེ་ཆེན་སྙིང་རྗེས་ཞི་བའི་མཐའ་ལས་གྲོལ། །འཕྲིན་
ལས་བཟང་བོས་གདུལ་བྱ་རྒྱ་མཚོའི་ཚོགས། །སྐྱོང་མཛད་དཔལ་ལྡན་བླ་མར་
སླར་ཡང་འདུད། །མཚན་དཔེའི་དཀྱིལ་འཁོར་ཡོངས་རྫོགས་མི་ཤིག་རླུང་གི་རང་
བཞིན་སྒྱུ་འཕྲུལ་དྲ་བའི་སྐུ། །འབྱུང་དང་འཇུག་པའི་རྩོལ་བ་གཏན་ཕྲལ་གཞོམ་
མེད་རླུང་གི་རང་གདངས་ལོངས་སྤྱོད་རྫོགས། །སྙིང་རྗེས་ཡོངས་གང་བདེ་བ་ཆེ་
ལ་རྟག་རོལ་ཡན་ལག་བདུན་ལྡན་ཟུང་འཇུག་གི །ཡོན་ཏན་ཕུང་བོར་ཡོངས་

རྣམ་ཐར་གྱི་ས་བོན་དྲང་བོའི་གཏམ་གྱི་ཚངས་ཐིག
གྲུབ་ཁྱབ་བདག་རྡོ་རྗེ་འཆང་ཁྱོད་སྙིང་དབུས་པད་མཚོར་བཞུགས། །མཁྱེན་པའི་
ཆ་ནི་ཡབ་གཅིག་འཇམ་དཔལ་དབྱངས། །བརྩེ་ཆེན་སྙིང་རྗེའི་རང་གཟུགས་པད་
དཀར་འཆང་། །མཐུ་སྟོབས་དབང་ཕྱུག་གསང་འཛིན་རྡོ་རྗེ་སྡེ། །རིགས་གསུམ་སྒྱུ་
འཕྲུལ་དྲ་བར་མངོན་བྱང་ཆུབ། །དེ་སླད་སྐུ་གསུང་ཐུགས་ཀྱི་གསང་བ་རྣམས། །
སར་གནས་རྒྱལ་སྲས་དཔའ་བོའི་ཚོགས་རྣམས་ཀྱིས། །ཇི་བཞིན་བརྗོད་ནུས་
མིན་ན་བདག་འདྲ་བས། །ཆ་ཤས་ཙམ་ཡང་བརྗོད་པའི་ཡུལ་ལས་འདས། །འོན་
ཀྱང་རང་གིས་མཐོང་དང་ཐོས་པ་ཡི། །ཐུན་མོང་རྣམ་པར་ཐར་བའི་ཕྱོགས་ཙམ་
ཞིག །སྒྲོ་སྐུར་བྲལ་བའི་ལམ་ནས་བརྗོད་པ་ལ། །གུས་ལྡན་གདུལ་བྱའི་ཚོགས་
རྣམས་དགའ་བར་བྱོས། ། དེ་ཡང་ཇི་སྐད་དུ། དཔལ་ལྡན་ཟླ་བ་གྲགས་པས།
གང་ཕྱིར་ནམ་མཁའ་དྲི་མ་མེད་ལ་ཟླ་སྣང་གསལ་བར་འགྱུར་བའི་ཕྱིར། །སྔོན་ཚེ་
སྟོབས་བཅུ་བསྐྱེད་པའི་ས་ལ་ཁྱོད་ཀྱིས་སླར་ཡང་འབད་གྱུར་ཀྱང༌། །འོག་མིན་དུ་
ནི་གང་གི་དོན་དུ་འབད་གྱུར་གོ་འཕང་མཆོག་ཞི་བ། །ཡོན་ཏན་མཐའ་དག་མཐར་
ཐུག་མཚུངས་པ་མེད་པ་དེ་ནི་ཁྱོད་ཀྱིས་བརྙེས། ། ཞེས་གསུངས་པ་ལྟར། ཡང་
དག་པར་རྫོགས་པའི་སངས་རྒྱས་བཅོམ་ལྡན་འདས་རྣམས་ནི། ཚོགས་གཉིས་ཀྱི་
སྤྱོད་པ་རླབས་པོ་ཆེ་ལ་བསླབས་ཏེ་བདུད་བཞི་ཕྲ་རགས་ཐམས་ཅད་ལས་རྒྱལ་
བའི་སྐུ་བཞིའི་གོ་འཕང་དམ་པ་དེ་ཉིད་མངོན་དུ་མཛད་དེ་ཉན་རང་ལྟར་ཞི་བའི་
བདེ་བ་ལ་སྐད་ཅིག་ཀྱང་མི་གཞོལ་བར་ཡིད་བཞིན་གྱི་ནོར་བུ་དང་དཔག་བསམ་
གྱི་ཤིང་བཞིན་དུ་འབད་རྩོལ་གྱི་མཚན་མ་ཐམས་ཅད་དང་བྲལ་ཞིང་རྣམ་པར་རྟོག་
པ་མེད་བཞིན་དུ་གང་ལ་གང་འདུལ་གྱི་སྤྲུལ་བའི་བཀོད་པ་རབ་འབྱམས་ཆུ་ཟླ་

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དང་མིག་འཕྲུལ་བཞིན་དུ་སྟོན་པར་མཛད་པ་སྟེ། སྤྱོད་འཇུག་ལས། ཡིད་བཞིན་
ནོར་བུ་དཔག་བསམ་ཤིང་། །ཇི་ལྟར་རེ་བ་ཡོངས་སྐོང་བ། །དེ་ལྟར་གདུལ་བྱ་སྨོན་
ལམ་གྱི། ། དབང་གིས་རྒྱལ་བའི་སྐུར་སྣང་ངོ་ཞེས་གསུངས། དེ་ཡང་དག་པ་དང་
མ་དག་པའི་ཞིང་ཁམས་རྣམས་སུ། སངས་རྒྱས་བྱང་སེམས། ཉན་རང་། དགེ་བའི་
བཤེས་གཉེན། རྒྱལ་བློན་སོགས་དང་། ཐ་ན་ལྗོན་ཤིང་གྲུ་ཟམ་སོགས་ཀྱི་རྣམ་པས་
ཀྱང་སེམས་ཅན་གྱི་དོན་མཛད་པ་ཡིན་ནོ། ། འབྲས་དུས་སུ་བསམ་གྱིས་མི་ཁྱབ་
པའི་རྣམ་པར་ཐར་བ་མངོན་དུ་མཛད་པའང་རྒྱུ་དུས་སུ་བྱ་དཀའ་བའི་སྤྱོད་པ་ལ་
བསླབ་ཅིང་། སྨོན་ལམ་མཐའ་ཡས་པ་བཏབ་པའི་འབྲས་བུ་སྟེ། ཆོས་ཡང་དག་
པར་སྡུད་པའི་མདོ་ལས། བྱང་ཆུབ་སེམས་དཔས་སེམས་ཅན་གང་དང་གང་གི་
གཟུགས་དང་། ཁ་དོག་དང་སྤྱོད་ལམ་ཇི་ལྟ་བུ་གང་དང་གང་གིས་འདུལ་བར་
འགྱུར་བ་དེ་དང་དེ་ལྟ་བུའི་གཟུགས་དང་ཁ་དོག་དང་སྤྱོད་ལམ་གྱིས་འདུལ་བར
གྱུར་ཅིག ཅེས་སྨོན་ལམ་བཏབ་ནས་དེ་སངས་རྒྱས་ཀྱིས་འདུལ་བ་རྣམས་ནི་
སངས་རྒྱས་ཀྱི་གཟུགས་ཀྱིས་འདུལ་ཏེ། ཞེས་སོགས་གསུངས་པ་ལྟར་རོ། ། དེ་
ལྟར་རྫོགས་སྨིན་སྦྱངས་གསུམ་མཐར་ཕྱིན་ཏེ་གསང་བ་གསུམ་གྱི་ཡོན་ཏན་ལ་
མངའ་བརྙེས་ནས་གདུལ་བྱ་འདུལ་བའི་མཛད་པ་རབ་འབྱམས་རྣམས་ནི་སངས་
རྒྱས་ཁོ་ནའི་མངོན་སུམ་གྱིས་སྤྱོད་ཡུལ་ཡིན་པས་བརྗོད་པར་མི་ནུས་ལ། རྒྱུད་སྡེ་
རིན་པོ་ཆེ་རྣམས་སུ། ཕྱི་མའི་དུས་སུ་གྱུར་པ་ན། །ང་ཉིད་སློབ་དཔོན་གཟུགས་ཀྱི་
སྐུ། ། ཞེས་གསུངས་པ་ལྟར། རང་ཅག་སྙིགས་མ་ལྔ་བདོ་བའི་དུས་ཀྱི་གདུལ་བྱ་
རྣམས་རྗེས་སུ་འཛིན་པའི་སླད་དུ་ཐ་མལ་བའི་དགེ་བའི་བཤེས་གཉེན་གྱི་རྣམ་

རྣམ་ཐར་གྱི་ས་བོན་དྲང་བོའི་གཏམ་གྱི་ཚངས་ཐིག
པར་བསྟན་ཏེ་མཁས་བཙུན་བཟང་གསུམ་དང་། ཐོས་བསམ་སྒོམ་སྒྲུབ་ཀྱི་སྒོ་ནས་
ཐོག་མར་རང་གི་རྒྱུད་སྨིན་པར་བྱས་ཤིང་། འཆད་རྩོད་རྩོམ་གསུམ་གྱི་སྒོ་ནས་
རྒྱལ་བའི་བསྟན་པ་ལ་བྱ་བ་རྒྱ་ཆེན་པོ་བྱས་པར་མ་ཟད་བྱ་བ་ལས་ཀྱི་འཁོར་ལོའི་
དབང་དུ་བྱས་ནའང་། གཞན་གྱིས་འགྲན་པར་མི་ནུས་པའི་རྣམ་པར་ཐར་བ་ལས་
བརྩམས་ཏེ་བརྗོད་པར་བྱ་བ་མཐའ་ཡས་ཀྱང་མདོར་བསྡུས་པ་ཞིག་བྱེད་པར་
འདོད་པས་རྒྱས་པར་མ་བྲིས་སོ། ། དེས་ན་རྗེ་བཙུན་དམ་པ་འདི་ཉིད་ཀྱི་ཐུན་མོང་
གདུལ་བྱའི་སྣང་བ་དང་མཐུན་པའི་རྣམ་པར་ཐར་བ་སྐུ་བལྟམས་པའི་མཛད་པ་
ནས་བཟུང་དགུང་ལོ་གྱ་གཉིས་པའི་བར་གྱི་མཛད་པ་རྣམས་ནི། ༧ གོང་ས་
སྐྱབས་མགོན་ཐམས་ཅད་མཁྱེན་པ་རྗེ་བཙུན་བློ་བཟང་འཇམ་དབྱངས་ཡེ་ཤེས་
བསྟན་པའི་རྒྱལ་མཚན་དཔལ་བཟང་བོའི་ཞལ་སྔ་ནས་བཀའ་ནན་ཆེ་བ་དང་། སྔ་
སོར་བྱང་རྒྱུད་བསྟན་པའི་གསལ་བྱེད་དམ་པ་ཀུན་སྤང་གྲགས་རྒྱམ་པ་ཁུ་དབོན་
ནས་ཀྱང་བསྐུལ་བ་དང་། གདན་ས་རང་ནས་ཀྱང་འདུན་ལྡན་རིགས་པ་སྨྲ་བ་དགེ་
སྐོས་དགེ་འདུན་རྒྱ་མཚོ་དང་སྦྱིན་པ་རྒྱ་མཚོ་གཉིས་ནས་སྔ་ཕྱིར་བསྐུལ་མ་ནན་
ཆེར་མཛད་པ་སོགས་ལ་བརྟེན་ནས། ༧ ཡབ་རྗེ་དམ་པ་ཉིད་ཀྱིས་སྒྲོ་སྐུར་དང་
བྲལ་བར་བསྒྲིགས་གནང་མཛད་པ་བཞིན་བཅོས་སླད་མེད་པར་འགོད་པ་ལ་
ཞུགས་སོ། ། སྨྲས་པ། འོག་མིན་ཞིང་དུ་ངེས་པ་ལྔ་ལྡན་གྱི། །ལོངས་སྤྱོད་རྫོགས་
སྐུའི་ངོ་བོར་སངས་རྒྱས་ཏེ། །གང་འདུལ་སྤྲུལ་བའི་བཀོད་པ་རབ་འབྱམས་ཀྱི། །
གསང་བ་གསུམ་གྱི་རྣམ་ཐར་བརྗོད་ལས་འདས། །ཐ་མལ་གདུལ་བྱའི་མོས་པ་དང་
འཚམས་པར། །གསུམ་ལྡན་ངུར་སྨྲིག་འཛིན་པའི་ཚུལ་བཟུང་སྟེ། །ཐུབ་བསྟན་ཡང་
:

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྙིང་མདོ་སྔགས་ཟུང་འཇུག་ལམ། །ཉམས་པ་མེད་པར་བསྐྱངས་པའི་བཀའ་དྲིན་
ཟབ། །སྙིགས་མ་ལྔ་བདོའི་དུས་ཀྱི་ཐ་མ་འདིར། །འཇམ་མགོན་རྒྱལ་བ་གཉིས་པ་
ཙོང་ཁ་བའི། །བསྟན་འཛིན་དམ་པར་ཁས་འཆེ་མང་ན་ཡང་། །ཡོངས་རྫོགས་
བསྟན་ལ་དབང་བསྒྱུར་ཁྱོད་མིན་སུ། ། ཞེས་བྱ་བ་ནི་བར་སྐབས་ཀྱི་ཚིགས་སུ་
བཅད་པའོ། ། ༧ འཇིགས་མེད་སྐུ་བཞིའི་བང་རིམ་མངོན་པར་མཐོ། །ལེགས་
མཛད་འཕྲིན་ལས་ཉི་ཟླའི་རྣ་ཆ་གཡོ། །མཁས་མང་གསེར་རིའི་དབུས་ན་ལྷམ་མེ་
ช่
བ། །དགེ་ལེགས་རྒྱ་མཚོའི་སྙིང་བོ་གཙུག་ན་རྒྱལ། །དེ་ཡང་སྡེ་སྣོད་གསུམ་དང་
རྒྱུད་སྡེ་རྣམ་པ་བཞིས་བསྡུས་པའི་ཤེས་བྱ་རིག་པའི་གནས་ཐམས་ཅད་ལ་ཕྱོགས་
རེ་བ་དང་འོལ་སྤྱི་ཙམ་དུ་མ་སོང་བའི་མང་དུ་ཐོས་པ་རྒྱ་མཚོ་ལྟ་བུའི་ཕ་རོལ་ཏུ་
སོན་པའི་མཁས་པ་ཆེན་པོ། ངེས་འབྱུང་གི་བསམ་པ་རྣམ་པར་དག་པས་ནང་ནས་
བསྐུལ་ཏེ་ཡོན་ཏན་ཐམས་ཅད་ཀྱི་གཞི་རྟེན་ལྷག་པ་ཚུལ་ཁྲིམས་ཀྱི་བསླབ་པ་ལ་
སྒྲུབ་པ་སྙིང་བོར་མཛད་པས་སྒོ་གསུམ་ཉེས་ལྟུང་གི་དྲི་མ་ཕྲ་མོས་ཀྱང་མ་གོས་
པས་མཉམ་མེད་ཐུབ་པ་མཆོག་གི་གདུང་འཚོབ་ཏུ་གྱུར་པའི་འཕགས་པའི་གནས་
བརྟན་ཆེན་པོ་ཉེ་བར་འཁོར་གྱི་མཆེད་ཟླ། རིས་སུ་མ་ཆད་པའི་འགྲོ་བ་སེམས་
ཅན་ཐམས་ཅད་ལ་བརྩེ་བ་སྙིང་རྗེ་ཆེན་པོའི་གཞན་དབང་དུ་གྱུར་ཏེ་བདག་པས་
གཞན་གཅེས་པའི་བྱང་ཆུབ་ཀྱི་སེམས་དང་རྒྱལ་སྲས་ཀྱི་སྤྱོད་པ་རླབས་པོ་ཆེ་
མཐའ་དག་གི་ཕ་རོལ་ཏུ་སོན་པས་སྐུ་བཞིའི་གོ་འཕང་མངོན་དུ་མཛད་པའི་བདག་
ཉིད་ཆེན་པོ། རིགས་དང་དཀྱིལ་འཁོར་རྒྱ་མཚོ་སྤྲོ་ཞིང་སྡུད་པའི་བྱེད་པོ་ཁྱབ་
བདག་རྡོ་རྗེ་འཆང་ཆེན་ངུར་སྨྲིག་གར་གྱི་རྣམ་པར་རོལ་བ་བཀའ་དྲིན་དང་ཐུགས་

རྣམ་ཐར་གྱི་ས་བོན་དྲང་བོའི་གཏམ་གྱི་ཚངས་ཐིག
རྗེ་མཚུངས་ཟླ་མ་མཆིས་པ་མཚན་བརྗོད་པར་དཀའ་བ། ༧ རྗེ་བཙུན་འཇིགས་
མེད་འཕྲིན་ལས་རྒྱ་མཚོ་དཔལ་བཟང་པོའི་ཞལ་སྔ་ནས་ཀྱི་རྣམ་པར་ཐར་བ་རྒྱ་མཚོ་
ལྟ་བུ་ལས་རྗེ་ཉིད་ཀྱིས་ས་བོན་ཙམ་ཡི་གེའི་རིས་སུ་བཀོད་པ་ནི་འདི་ལྟར་རོ། །
ཨོཾ་སྭ་སྟི། ། འདིར་གླེང་བསླང་བར་བྱ་བའི་གཏམ་གཞི་ནི། སྔ་སོར་ཞིག་བྱང་རྒྱུད་
བསྟན་པའི་གསལ་བྱེད་ལུང་ཆོས་ཡོན་ཏན་གྱི་གཏེར་མཛོད་མཱ་ཐེ་སི་གྲགས་པ་རྒྱ་
མཚོས་ཁུ་དབོན་ཉིད་ནས། རང་རྣམ་ཞིག་ཐུགས་རྗེས་གཟིགས་པ་མཁྱེན། ཆེ་ཕྲ་
ཀུན་གྱི་རྣམ་ཐར་ལ་སྐུ་ན་གཞོན་པའི་སྐབས་ཀྱི་མཛད་སྤྱོད་ཉུང་བ་དང་། སོ་སོའི་
ཞལ་སློབ་རེས་བརྩམས་པ་ཚོ་ཧ་ཅང་མ་འབྲེལ་བ་དང་། རྣམ་པར་མི་འཚམས་
པའི་ཟོལ་སྦྱོར་མང་བོས་རྣམ་ཐར་བཟང་བོའི་གཞུང་བསླད་པ་སོགས་ཀྱིས་རང་
རྩོམ་གཙང་མ་ཞིག་ཅིས་ཀྱང་མཁྱེན་ཞེས་གསོང་བོར་སྨྲ་བ་ནན་ཆེ་བ་དང་། ཁྱད་
པར། ༧ གོང་ས་སྐྱབས་མགོན་མཆོག་ནས་ཀྱང་ཡོངས་འཛིན་གྲགས་རྒྱམ་པ་ཆེད་
མངགས་ཀྱི་གདོང་ཁ་དར་ཆེ་ལེགས་བཅས་ཉིད་ཀྱི་རང་རྣམ་ཞིག་གལ་ཆེ་ཚུལ་
ནན་ཆེ་བ་ཕེབས་ཀྱང༌། འཕྲལ་དེར་ངེད་རང་ལྟ་བུར་རྣམ་ཐར་གྱི་འོས་སུ་མེད་
ཚུལ་ཞུས། ཕྱི་ནས་ཀྱང་བྱང་རྒྱུད་ཀྱི་སྡེ་སྣོད་འཛིན་པ་དུ་མ་དང་། གདན་ས་རང་
གི་འདུན་ལྡན་དུ་མས་ཡང་ཡང་བསྐུལ་བ་ནན་ཆེ་བ་དང་། དམ་པ་དག་གི་བཀའ་
ལུང་གྱེན་དུ་བཟློག་པ་འོས་མིན་ཞིང་། ཁྱད་པར་དུ་གོང་ས་མཆོག་ཉིད་རང་གི་མེ་
ཏོག་ཕོག་པའི་ལྷ་སྐལ་གཅིག་པུར་གྱུར་པ་དང་། ནང་ཐུགས་ཀྱི་དགོངས་པའང་
ཟབ་ཅིང་བརླིང་བས་རྟེན་འབྲེལ་མ་འཛོལ་བ་གལ་ཆེ་སྙམ་ནས་ཐབས་མེད་དུ་ས་
བོན་ཙམ་འགོད་ན། ཇི་སྐད་དུ། རྗེ་བསྟན་པའི་སྒྲོན་མེས། སྒྲོ་བཏགས་ཆུ་བོ་གྱེན་

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དུ་ཐོར་ཡང་མཁའ་ལ་ཆགས་པའི་གནས་མ་མཆིས། །སྐུར་འདེབས་མེ་ལྕེ་ཐུར་དུ་
ཕྱོགས་ཀྱང་རང་གི་དགེ་བའི་ཡན་ལག་བསྲེག ། ཅེས་གསུངས་པས་སྒྲོ་སྐུར་མེད་
པ་གལ་ཆེ་ཞིང་། ལྷག་པར་བདག་ཉིད་སྒྲོག་ཅིང་གཞན་སྐྱོན་གླེང་བ་ཡོན་ཏན་
མིན་པ་ལ་ཡོན་ཏན་དུ་བཏགས་པའི་ལོག་བཤད་སོགས་ཀྱིས་མ་བསླད་པ་དང་།
རྒྱལ་བའི་དབང་བོ་བསྐལ་བཟང་རྒྱ་མཚོས། ལྐོག་ཏུ་སྒྲིབ་ཀྱང་མངོན་གྱུར་བ། །
འོག་རླུང་དྲི་ངན་ལྟ་བུ་གང་། །ཅི་ཙམ་སྦས་པ་དེ་ཙམ་དུ། །ངན་པར་གོ་བ་རང་
མཚང་ངོ་། ། ཞེས་སྐྱོན་ལ་ཡོན་ཏན་དུ་སྒྲོ་བཏགས་པ་ཅི་བྱས་ཀྱང་ངན་པའི་རང་
མཚང་བཟང་འདོད་ཐལ་མོས་ཁེབས་པ་གནས་མིན་པས་རང་གིས་སྤྱོད་ཚུལ་ཇི་
བཞིན་འདོམས་དགོས་རྒྱུ་ལ་རང་བསྟོད་ཅི་ཙམ་ཆེའང་། དམན་པའི་སྐྱེ་བོ་བསྟོད་
དྲག་ན། །ཕྱི་ནས་